Роковник

Роковник ( — датум), сроковник, бележник, потсетник или агенда ( — идеја) — имиња за книшка наменета за бележење на важни датуми, настани и организација во најширока смисла, но се користи и за други цели.

 Општи одлики 
Роковниците се преносливи. Тие можат да бидат со мали и големи димензии. Тие се укоричени во кожа или друг мек и висококвалитетен материјал. Тие се состојат од неколку делови, од кои најважни се дневник, календар и адресар. Овие книшки обично содржат и информации корисни во деловна смисла, како што се патни карти или регионални повикувачки броеви за земји и/или домашни градови. Налик е на другиот прибор со сличен изглед и градба, како што се тетратки (училишни и канцелариски прибор), нотеси (за ситни белешки).

Во земји како што е Швајцарија, постојат училишни календари, во кои учениците ги запишуваат своите домашни задачи и ги организираат своите активности. Тие се наменети како форма на комуникација помеѓу училиштето и родителите, бидејќи тие се должни да ја контролираат неговата содржина и да ги евидентираат согледувањата, резултатите и оценките. Родителите го потпишуваат секоја недела како знак дека ја прочитале содржината. Се прават и примероци од лични планери со логоа на компании, имиња, натписи, па дури и делови што ги сака клиентот.

На крајот на дваесеттиот век, како дел од глобалната дигитализација, хартиените календари почнаа да се заменуваат со електронски уреди. Првата електроника за оваа намена е персонален дигитален асистент (PDA), додека програмирани се и апликации како менаџери за лични информации (PIM), кои ги содржат сите карактеристики на календарот и некои дополнителни функции. На почетокот на дваесет и првиот век, процесот продолжи, а нови замени за агендите се наоѓаат во паметните телефони и таблет компјутерите .

 Наводи 

Категорија:Канцелариска опрема
Категорија:Книги